Կոռնելիս վան դեր Գեստի դիմանկարը

***«Կորնելիս վան դեր Գիստի դիմանկարը»*** Անտոնիս վան Դեյքի մոտավորապես 1620 թվականի կտավը։ Բնօրինակ կտավի վրա աշխատել են նաև այլ նկարիչներ։ Նկարի ռենտգենյան ճառագայթները բացահայտել են լրացումները։ 1620-1796 թվականների միջև ընկած ժամանակահատվածում նկարի ծագումը փաստաթղթավորված չէր։ Նկարը նաև մաքրվել և թարմացվել է։

1796 թվականին ենթադրվել է, որ նկարում պատկերված է ֆլամանդացի դիվանագետ Գասպար Գևարտիուսը։ 1864 թվականին նկարը գնել է Լոնդոնի Ազգային պատկերասրահը՝ որպես ֆլամանդացի նկարիչ Պիտեր Պաուլ Ռուբենսին վերագրվող աշխատանք։ Ազգային պատկերասրահը հետագայում պարզել է, որ դա վան Դեյքի Կոռնելիս վան դեր Գեստի դիմապատկերն է։

## Նախապատմություն
Մոտավորապես 1620 թվականին, երբ դիմանկարը ստեղծվել է, վան Դեյքը 21 տարեկան էր, իսկ նկարի հերոսը՝ Կոռնելիս վան դեր Գեստը՝ 65: Այն վան Դեյքի ամենավաղ աշխատանքներից մեկն է, բայց համարվում է գլուխգործոց: Անտվերպենից հարուստ համեմունքների վաճառական Վան դեր Գիստը արվեստի եռանդուն հավաքորդ էր և պատվիրել է իր դիմանկարը: Նա ականավոր դեմք և արվեստի հովանավոր է եղել:

## Պատմություն
մինի|«Գևարտիուս», փորագրանկարչություն՝ Ֆրենսիս Ուիլյամ Ուիլկինի
Նկարը գտնվում է Լոնդոնի Ազգային պատկերասրահի գլխավոր հավաքածուում։ 1620-1796 թվականներին դրա սեփականատիրոջ անունը անհայտ էր։ Հայտնի ծագումը սկսվում է 1796 թվականի աճուրդում դրա վաճառքից, երբ ենթադրվում էր, որ այն Գասպար Գևարտիուսի պատկերն է։ 1798 թվականին նկարը աճուրդում վաճառվել է Յուլիուս Անգերշտեյնին, և նույն աճուրդում վաճառվել է նաև դրա պատճենը։ Երբ Անգերշտեյնը 1815 թվականին նկարը ցուցադրել է, նա այն վերագրել է ֆլամանդացի նկարիչ Պիտեր Պաուլ Ռուբենսին։ 1824 թվականին նկարը գնել է Ազգային պատկերասրահը, և 1864 թվականին նրանք պարզել են, որ պատկերի վրա պատկերված անձը Կոռնելիս վան դեր Գիստն է, իսկ նկարիչը՝ վան Դեյքը։ 

1948 թվականին Ազգային պատկերասրահը մաքրել և թարմացրել է նկարը, հեռացվել է լաքի շերտը։ 1950 թվականին այն կրկին մաքրվել է։ Ազգային պատկերասրահը վստահ է, որ գլուխը և օձիքը վան Դեյքի աշխատանքներն են, բայց նրանք անորոշ են, թե ով է նկարել պատկերի մնացած մասը։ Նկարը համարվում է «խնդրահարույց նկար», թե՛ այն պատճառով, որ «թարմացումը» կարող է վնասել բնօրինակ աշխատանքը, թե՛ դրա ծագման մեծ բացի պատճառով։ Ռենտգենյան տեխնոլոգիայի կիրառումը ցույց է տվել, որ բնօրինակ նկարում, հնարավոր է, միայն գլուխն է եղել իմիտացված օվալաձև շրջանակի մեջ՝ առանց մուգ ֆոնի։ Ակնհայտ է նաև, որ սպիտակ ծալքավոր օձիքի որոշ մասեր ստեղծվել են ավելի ուշ շրջանի նկարչի կողմից։ Բնօրինակ կաղնու փայտից օվալի ներքևի մասում, հավանաբար 1630-ական թվականներին, ավելացվել է ավելի շատ փայտ՝ բնօրինակ դեմքի միայն պատկերը կիսանդրու վերածելու համար։ Ազգային պատկերասրահը որոշել է, որ այս ավելացումը վան Դեյքը չի արել։ 

### Այլ տարբերակներ
Այս նկարի բազմաթիվ հայտնի կրկնօրինակներ և պատճեններ կան,այդ թվում՝ 18-րդ և 19-րդ դարերի  այլ նկարիչների կողմից։  Նկարից ստեղծվել են նաև երկու հայտնի փորագրություններ՝ մեկը բրիտանացի փորագրող Ջորջ Թոմաս Դուի կողմից 1830 թվականին, որն այժմ պահվում է Լոնդոնի Արվեստի թագավորական ակադեմիայում, մյուսը՝ մոտ 1835 c. Ջոն Ռոջերսի կողմից, ով իր փորագրությունը վերնագրել է «Գևարտիուս»։ Այն գտնվում է Վաշինգտոնի Ամերիկյան պատմության ազգային թանգարանի հավաքածուում։

## Նկարագրություն
Փայտի վրա յուղաներկ նկարը 37,5 × 32, 5 սմ չափերի է: Ազգային պատկերասրահի կողմից նկարի նկարագրությունը շատ տպավորիչ է. նրանք վրձնահարվածներն անվանել են «վիրտուոզ»: Նկարիչը օգտագործել է երկար վրձնահարվածներ և որոշ հատվածներում խիտ ներկ: Կերպարի աչքերում երևում է փայլող ջուր, որը ստացվել է սպիտակ ներկի օգտագործմամբ:  Դիմանկարում պատկերված են միայն վան դեր Գիստի գլուխն ու ուսերը, ինչը թույլ է տվել նկարչին կենտրոնանալ դեմքի գծերի և սպիտակ ծալքավոր օձիքի մանրամասների վրա: Նկարը կատարվել է նկարչի առջևում և վերևում գտնվող մեկ լույսի աղբյուրով:

## Ընդունելություն
Սթիվ Հոլմսի *«Գլխավոր գործեր. ցածր և շրջակա երկրներ. տասնվեցերորդից տասնութերորդ դարի վարպետների նկարներ»* () գրքում Հոլմսը կենտրոնացել է նկարչի աչքերը նկարելու հմտության վրա։ Նա ասել է, որ Անտոնիս վան Դեյքը իր նկարչի աչքերը գրավել է «անիմացիոն պայծառությամբ»: *«Անտոնիս վան Դեյք. Հետագա ուսումնասիրություն»* () գրքում բրիտանացի արվեստի պատմաբան Լայոնել Քասթը նկարագրում է նկարը որպես «մանրամասն և ուշադիր կառուցված, կառուցված և մոդելավորված մինչև ակադեմիական ճշգրտության ծայրահեղ կետը»:

## Նշումներ


## Ծանոթագրություններ

Կատեգորիա:1620 նկարներ
Կատեգորիա:Անտոնիս վան Դեյքի նկարներ
Կատեգորիա:Լոնդոնի ազգային պատկերասրահի նկարներ